cyanic-selkie/wikianc huggingface dataset:
เกลียดนักมาเป็นที่รักกันซะดี ๆ
การตอบรับ
แม้จะเป็นซีรีส์น้องใหม่ที่ออกอากาศในเดือนตุลาคม แต่กระแสซีรีส์และความนิยม ทำให้ TharnType The Series ขึ้น Top 5 มาแรง ใหม่ เป็นอันดับ 1 ประจำสัปดาห์ 7–13 ตุลาคม 2562 และขึ้น Top 5 ละคร ซีรีส์ ที่มีคนกดถูกใจสูงสุด ประจำสัปดาห์ 4–10 พฤศจิกายน 2562 นอกจากนี้ยังมียอดการรับชมบน LINE TV สูงสุด ติด Top 5 ละคร-ซีรีส์ฮิต ตลอดระยะเวลาที่ออกอากาศในเดือนตุลาคม เรตติ้ง 0.2117 พฤศจิกายน เรตติ้ง 0.1838 และธันวาคม เรตติ้ง 0.1229
จากกระแสตอบรับใน Season1 และการเรียกร้องของแฟนๆ ทั่วโลก ทำให้เกิด TharnType The Series Season2 ภาครักอาถรรพ์ 7 ปี เป็นตอนพิเศษที่อยู่ในนิยาย มีการนำมารื้อเขียนบทใหม่ และเปิดแคสติ้งนักแสดงเพิ่มเพื่อเข้ามาเป็นส่วนหนึ่งของ TharnType The Series Season2
ทาร์ซาน
ทาร์ซาน (Tarzan) เป็นตัวละครในบทประพันธ์ เป็นเด็กที่ถูกทอดทิ้ง และเติบโตในป่าแอฟริกา ได้รับการเลี้ยงดูโดยลิง ที่ชื่อ Mangani ตัวละครทาร์ซานสร้างขึ้นโดยเอ็ดการ์ ไรซ์ เบอร์โรส์ โดยปรากฏในบทประพันธ์ครั้งแรกในชื่อ Tarzan of the Apes (เผยแพร่ในนิตยสารในปี ค.ศ. 1912) จากนั้นมีภาคต่อ 25 ภาค รวมถึงมีบทประพันธ์โดยนักเขียนอื่นอีก 3 เล่ม ตัวละครนี้ยังมีเผยแพร่ในสื่ออื่นๆ อย่างนับไม่ถ้วน ทั้งภาพยนตร์ การ์ตูน หนังสือ เป็นต้น
สโคแพด
สโคแพด (ScoPad) เป็น แท็บเล็ตคอมพิวเตอร์จากบริษัทสโคป ตั้งอยู่ที่เมืองเซินเจิ้น ประเทศจีน สโคแพดเป็นแท็บเล็ตที่รู้จักในประเทศไทยจากการที่รัฐบาลไทยในสมัยยิ่งลักษณ์ ชินวัตร สั่งซื้อแท็บเล็ตแจกให้นักเรียนประถมศึกษาหนึ่งล้านเครื่อง โดยรุ่นที่ซื้อในไทยคือรุ่น SP0712 ใช้ระบบปฏิบัติการแอนดรอยด์ รุ่น 4 มีหน้าจอขนาด 7 นิ้ว ความจุ 8 Gb และแรม 1 GB
ราชอาณาจักรเมวาร์
ราชอาณาจักรเมวาร์ หรือ รัฐอุทัยปุระ เป็นราชอาณาจักรเอกราชในภูมิภาคราชปุตนะของอินเดีย ปกครองโดยราชวงศ์สิโสทิยา รัฐตั้งขึ้นในศตวรรษที่เจ็ดเป็นรัฐเล็ก ๆ ในภูมิภาคนาคทา-อาหัร (Nagada-Ahar) ของอุทัยปุระ และต่อมาในศตวรรษที่ 10 ได้เปลี่ยนผ่านสู่การเป็นรัฐเอกราช ภายใต้การนำของราวัล ภรรตฤปัฏฏะ ที่สอง ในปี 1303 อาณาจักรถูกรุกราน ป้อมจิตโตรครห์ซึ่งล้อมนครถูกยึดโดยอะลาอุดดีน ขาลจี และ สายตระกูลราวัล ของราชวงศ์ถูกสังหารหมด สายตระกูล รานัส ซึ่งเป็นสายผู้น้อยกว่าของราชวงศ์ สามารถยึดคืนอาณาจักรได้ในปี 1326 และภายใต้การปกครองใหม่นี้ รัฐเมวาร์พัฒนาขึ้นเป็นอาณาจักรที่มีอำนาจมากที่สุดในอินเดียเหนือ เรื่อยมากระทั่งถูกโมกุลรุกรานในปี 1526 ราชอาณาจักรภายใต้การนำของอุทัย สิงห์ ที่สอง และ มหารานาปรตาป ต้องอยู่ภายใต้การรบกับโมกุลเรื่อยมาจนกระทั่งจำนนแก่โมกุลในปี 1615 และกลับมามีเอกราชอีกครั้งจากโมกุลหลังจักรพรรดิเอารังเซบสิ้นพระชนม์ในปี 1707 ในปี 1818 ราชอาณาจักรยอมเป็นรัฐภายใต้ปกครองของอังกฤษ และในปี 1947 ภุปาล สิงห์ ลงนามในสนธิสัญญาโอนสิทธิ์การปกครองให้กับอินเดีย ส่งผลให้ราชอาณาจักรเป็นส่วนหนึ่งของอินเดียนับจากนั้น
แยกตากสิน
แยกตากสิน เป็นจุดตัดระหว่างถนนสมเด็จพระเจ้าตากสิน, ถนนกรุงธนบุรี และถนนราชพฤกษ์ ตั้งอยู่ในพื้นที่แขวงบุคคโล เขตธนบุรี กรุงเทพมหานคร ทางแยกนี้เป็นจุดเริ่มต้นของถนนราชพฤกษ์และถนนกรุงธนบุรี โดยมีสะพานข้ามทางแยกตามแนวถนนราชพฤกษ์และถนนกรุงธนบุรีเพื่อลดความติดขัดการจราจรขาไปและขากลับจากฝั่งพระนครผ่านสะพานสมเด็จพระเจ้าตากสินมหาราช อีกทั้งยังมีทางของรถไฟฟ้าบีทีเอส สายสีลม วิ่งผ่านทางแยกนี้ด้วย
ธราวุธ นพจินดา
ธราวุธ นพจินดา ​ (นามปากกา: น้องหนู) อดีตผู้บรรยายการแข่งขันกีฬาทางโทรทัศน์, อดีตผู้ประกาศข่าวกีฬา ทางสถานีโทรทัศน์ไทยทีวีสีช่อง 9 อ.ส.ม.ท., สถานีโทรทัศน์สีกองทัพบกช่อง 7 และสถานีวิทยุโทรทัศน์กองทัพบกช่อง 5
ประวัติ
ธราวุธ เกิดเมื่อวันที่ 31 มีนาคม พ.ศ. 2499 ที่บ้านพักย่านถนนเฟื่องนคร เขตพระนคร กรุงเทพมหานคร เป็นบุตรคนสุดท้องของพันโทไพฑูรย์กับพันโทหญิงอุไร นพจินดา และน้องชายร่วมบิดามารดากับ ย.โย่ง–เอกชัย นพจินดา (เกิด: 21 มิถุนายน พ.ศ. 2496; ถึงแก่กรรม: 6 มีนาคม พ.ศ. 2540; อายุ ปี) จบการศึกษาชั้นมัธยม จากวชิราวุธวิทยาลัย และระดับปริญญาตรี จากวิทยาลัยกรุงเทพ (ปัจจุบันคือมหาวิทยาลัยกรุงเทพ) ธราวุธสมรสกับวัลยา นพจินดา มีบุตรชายและบุตรสาวด้วยกันคือ ชยาพัฒน์ และ ธัญพิชา ตามลำดับ
งานสื่อมวลชนสายกีฬา
ธราวุธ เข้าสู่วงการสื่อมวลชนสายกีฬาที่สยามสปอร์ต ร่วมกับเอกชัยผู้เป็นพี่ชายมาตั้งแต่ พ.ศ. 2525 โดยเมื่อเอกชัยเป็นหัวหน้าข่าวต่างประเทศ หนังสือพิมพ์สยามกีฬารายวัน และบรรณาธิการ หนังสือพิมพ์สตาร์ซอคเก้อร์รายวัน ธราวุธก็เป็นรองหัวหน้า หรือผู้ช่วยดูแลงาน ในส่วนที่พี่ชายมอบหมาย จากนั้น สยามสปอร์ตก็ส่งธราวุธไปทำข่าวการแข่งขันฟุตบอลโลก ที่ประเทศเม็กซิโก เมื่อปี พ.ศ. 2529 และเป็นผู้สื่อข่าวชาวไทยคนแรก ที่ไปรายงานข่าวการแข่งขันฟุตบอลอังกฤษกลับมายังประเทศไทย เมื่อปี พ.ศ. 2531 ต่อมาเมื่อเอกชัยขึ้นเป็นผู้ประกาศข่าวกีฬา และผู้บรรยายกีฬาทางช่อง 7 สี ธราวุธก็ไปเป็นผู้ประกาศข่าวกีฬา ทางช่อง 9 อ.ส.ม.ท. หลังจากพี่ชายเสียชีวิตลง เขาก็ย้ายมาเข้าร่วมงานกับช่อง 7 สีแทน แล้วจึงกลับมาเป็นผู้ประกาศข่าวกีฬาทาง ททบ.5 พร้อมทั้งรับงานผู้ประกาศข่าวกับพิธีกรทางสตาร์ซอคเก้อร์ทีวี หรือพิธีกรกิจกรรมกีฬา และบรรยายการแข่งขันกีฬา (ส่วนมากทางทรูวิชันส์)
การเสียชีวิต
ธราวุธ ถึงแก่กรรมอย่างกะทันหัน ในคืนวันอังคารที่ 19 มิถุนายน พ.ศ. 2555 ด้วยภาวะหัวใจวาย ขณะนำส่งโรงพยาบาล ซึ่งเป็นอาการเดียวกับพี่ชาย ที่เสียชีวิตไปเมื่อ 6 มีนาคม พ.ศ. 2540 หลังจากเป็นพิธีกรการแข่งขันกอล์ฟ ที่สนามกอล์ฟเพรสิเดนต์ ย่านถนนสุวินทวงศ์ ช่วงก่อนจะเดินทางกลับ เขาเกิดอาการจุกแน่นหน้าอกอย่างแรง ตาพร่ามัว ตัวเย็น หน้าซีด จนไม่สามารถขับรถได้ จึงต้องขอความช่วยเหลือจากเพื่อนที่ไปด้วย เพื่อนำส่งห้องฉุกเฉิน โรงพยาบาลเสรีรักษ์ เขตมีนบุรี ซึ่งอยู่ใกล้ที่สุด
เมื่ออาการเบื้องต้นดีขึ้นเล็กน้อย เขาจึงขอย้ายไปยังโรงพยาบาลวิภาวดี ซึ่งแพทย์ประจำตัวทำงานอยู่ ขณะเดินทางด้วยรถพยาบาล เกิดอาการจุกแน่นอย่างหนักขึ้นอีก จนกระทั่งหมดสติไป เมื่อถึงโรงพยาบาลพบว่า สัญญาณชีพจรหยุดไประยะหนึ่งแล้ว เจ้าหน้าที่จึงพยายามเร่งช่วยชีวิตอย่างสุดความสามารถ แต่ก็ไม่อาจยื้อชีวิตไว้ได้
อ้างอิง
​
วิลเฮ็ล์ม คานาริส
วิลเฮ็ล์ม ฟรันทซ์ คานาริส (Wilhelm Franz Canaris; 1 มกราคม ค.ศ. 1887 – 9 เมษายน ค.ศ. 1945) เป็นพลเรือเอกเยอรมันและเป็นหัวหน้าอัพแวร์ (สำนักงานหน่วยข่าวกรองเยอรมัน) ตั้งแต่ ค.ศ. 1935–1944 ในช่วงแรกเขาเป็นผู้สนับสนุนอดอล์ฟ ฮิตเลอร์ แต่เมื่อถึง ค.ศ. 1939 เขาได้หันหลังให้กับนาซีเมื่อรู้สึกว่าเยอรมนีกำลังจะแพ้สงครามที่สำคัญ ในช่วงสงครามโลกครั้งที่สอง เขาเป็นหนึ่งในเจ้าหน้าที่ทหารที่มีส่วนร่วมในขบวนการต่อต้านระบอบนาซีอย่างลับ ๆ เขาถูกประหารชีวิตด้วยการแขวนคอในค่ายกักกันฟล็อสเซินเบือร์ค (Flossenbürg) จากข้อหากบฏ ในขณะที่ระบอบนาซีกำลังจะล่มสลายลง
อ้างอิง
18871945
มุฮัมมัด เศาะลาห์
มุฮัมมัด เศาะลาห์ ฮามิด มะห์รูส ฆอลี (محمد صلاح حامد محروس غالي; Mohammed Salah Ghaly; เกิดวันที่ 15 มิถุนายน ค.ศ. 1992) เป็นนักฟุตบอลชาวอียิปต์ ปัจจุบันเล่นในตำแหน่งกองหน้าให้แก่ลิเวอร์พูลและทีมชาติอียิปต์ เขาได้รับการยกย่องให้เป็นหนึ่งในผู้เล่นที่ดีที่สุดในโลก ด้วยความสามารถในการจบสกอร์ การเลี้ยงบอล และความเร็ว
ในช่วงที่เล่นในอังกฤษเป็นหนที่สอง เศาะลาห์ปรับการเล่นจากปีกธรรมชาติไปเป็นกองหน้า ทำให้เขายิงได้ถึง 32 ประตูจากการลงเล่นในลีก 36 นัดในฤดูกาลแรกของเขากับลิเวอร์พูล เขาได้รับรางวัลรองเท้าทองคำพรีเมียร์ลีกและทำสถิติยิงประตูในพรีเมียร์ลีกหนึ่งฤดูกาลมากที่สุด ผลงานของเศาะลาห์ทำให้เขาได้รับรางวัลส่วนตัวต่าง ๆ มากมาย หนึ่งในนั้นคือรางวัลผู้เล่นยอดเยี่ยมแห่งปีของพีเอฟเอ เขายังได้อันดับที่สามของนักฟุตบอลชายที่ดีที่สุดของฟีฟ่าในปี 2018 ฤดูกาลถัดมา เขาเป็นผู้ทำประตูสูงสุดร่วมในพรีเมียร์ลีกและมีส่วนช่วยให้ลิเวอร์พูลชนะเลิศยูฟ่าแชมเปียนส์ลีก ฤดูกาล 2018–19 ซึ่งเขาทำประตูในนัดชิงชนะเลิศด้วย ในฤดูกาลที่สามของเขากับสโมสร เขามีส่วนช่วยให้ทีมชนะเลิศพรีเมียร์ลีก ฤดูกาล 2019–20 นับเป็นแชมป์ลีกสมัยแรกของสโมสรในรอบ 30 ปี
ในระดับทีมชาติ เศาะลาห์เคยเล่นให้แก่ทีมชาติอียิปต์ชุดเยาวชนก่อนที่จะได้ลงเล่นให้แก่ทีมชาติชุดใหญ่ครั้งแรกในปี 2011 เขาได้รับรางวัลนักฟุตบอลแอฟริกาพรสวรรค์แห่งปีจากการทำผลงานในโอลิมปิกฤดูร้อน 2012 เขามีส่วนช่วยให้อียิปต์เข้าชิงชนะเลิศแอฟริกาคัพออฟเนชันส์ 2017 และเป็นผู้ทำประตูสูงสุดในฟุตบอลโลก 2018 รอบคัดเลือก โซนแอฟริกา เศาะลาห์ได้รับรางวัลนักฟุตบอลแอฟริกันยอดเยี่ยมแห่งปี (2017 และ 2018), นักฟุตบอลแอฟริกันแห่งปีของบีบีซี (2017 และ 2018) และติดทีมยอดเยี่ยมในแอฟริกาคัพออฟเนชันส์ 2017 และติดทีมยอดเยี่ยมแห่งปีของแอฟริกาอีกหลายครั้ง
ฤดูกาล 2017-18
ในวันที่ 22 เมษายน ค.ศ. 2018 เศาะลาห์คว้ารางวัลนักฟุตบอลยอดเยี่ยมแห่งปีของสมาคมนักฟุตบอลอาชีพอังกฤษ (พีเอฟเอ) ประจำฤดูกาล 2017-18 ส่งผลให้ เศาะลาห์เป็นนักเตะคนที่ 7 ของลิเวอร์พูล ที่ได้รับรางวัลนี้ถัดจาก ลุยส์ ซัวเรซ (2013-14), สตีเวน เจอร์ราร์ด (2005-06), จอห์น บาร์นส์ (1987-88), เอียน รัช (1983-84), เคนนี ดัลกลิช (1982-83) และเทอร์รี แม็คเดอร์ม็อตต์ (1979-80) รวมทั้ง เศาะลาห์ยังได้ติดทีมยอดเยี่ยมของพีเอฟเออีกด้วย ต่อมา ในวันที่ 24 เมษายน ค.ศ. 2018 ยูฟ่าแชมเปียนส์ลีก รอบรองชนะเลิศ นัดแรก เศาะลาห์ยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะทีมเก่าของเขา โรมา 5-2 ต่อมา เศาะลาห์คว้ารางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ (เอฟดับเบิ้ลยูเอ) ไปอีกหนึ่งรางวัล ต่อมา ในวันที่ 10 พฤษภาคม ค.ศ. 2018 เศาะลาห์คว้า 2 รางวัลของสโมสรลิเวอร์พูล ได้แก่ รางวัลนักเตะยอดเยี่ยมแห่งปี จากการโหวตของเพื่อนร่วมทีมลิเวอร์พูล และรางวัลนักเตะยอดเยี่ยมแห่งปี จากการโหวตของแฟนๆ ในงานประกาศรางวัล Players' Awards 2018 ต่อมา เศาะลาห์คว้ารางวัลนักเตะยอดเยี่ยมของพรีเมียร์ลีกประจำฤดูกาล 2017-18 ต่อมา ในวันที่ 13 พฤษภาคม ค.ศ. 2018 พรีเมียร์ลีก นัดปิดฤดูกาล 2017–18 ลิเวอร์พูล เปิดสนามแอนฟีลด์เจอกับ ไบรตันแอนด์โฮฟอัลเบียน ในนัดนี้ ลิเวอร์พูล จะต้องชนะเพื่อการันตีโควต้าพื้นที่ในยูฟ่าแชมเปียนส์ลีก เศาะลาห์ทำประตูที่ 32 ในพรีเมียร์ลีก ลิเวอร์พูล เอาชนะ ไบรตันแอนด์โฮฟอัลเบียน 4-0 ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ เศาะลาห์ยิงประตูในพรีเมียร์ลีกได้ 32 ประตูจาก 36 นัด ทำให้ เศาะลาห์สร้างสถิติยิงประตูมากที่สุดแซง อลัน เชียเรอร์, คริสเตียโน่ โรนัลโด้ และ ลุยส์ ซัวเรซ นับตั้งแต่ที่มีการแข่งแบบ 38 นัดต่อฤดูกาลและคว้ารางวัลรองเท้าทองคำของพรีเมียร์ลีกไปครอง
ในวันที่ 26 พฤษภาคม ค.ศ. 2018 ยูฟ่าแชมเปียนส์ลีก นัดชิงชนะเลิศ 2018 ลิเวอร์พูล เจอกับแชมป์เก่า เรอัลมาดริด ที่สนามโอลิมปิสกีเนชันแนลสปอตส์คอมเพล็กซ์ ในเคียฟ ประเทศยูเครน เศาะลาห์ได้รับบาดเจ็บที่หัวไหล่จากการปะทะกับ เซร์ฆิโอ ราโมส ทำให้ เศาะลาห์เล่นต่อไม่ไหวและต้องถูกเปลี่ยนตัวออกในช่วงครึ่งแรก สุดท้าย ลิเวอร์พูล พ่ายแพ้ เรอัลมาดริด 1-3 ทำให้ ลิเวอร์พูล พลาดโอกาสคว้าแชมป์ยูฟ่าแชมเปียนส์ลีก อย่างน่าเสียดาย
ฤดูกาล 2018-19
ในวันที่ 2 กรกฎาคม ค.ศ. 2018 เศาะลาห์ตัดสินใจต่อสัญญาระยะยาวกับสโมสรลิเวอร์พูล เป็นเวลา 5 ปี โดยในสัญญาฉบับใหม่ไม่มีการระบุเงื่อนไขการฉีกสัญญาเอาไว้ด้วย ต่อมา ในวันที่ 12 สิงหาคม ค.ศ. 2018 พรีเมียร์ลีก นัดเปิดฤดูกาล 2018–19 เศาะลาห์ทำประตูแรกในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-0 ต่อมา ในวันที่ 25 สิงหาคม ค.ศ. 2018 เศาะลาห์ทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ไบรตันแอนด์โฮฟอัลเบียน 1-0 ต่อมา ในวันที่ 22 กันยายน ค.ศ. 2018 เศาะลาห์ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 3-0 ต่อมา ในวันที่ 20 ตุลาคม ค.ศ. 2018 เศาะลาห์ทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ ฮัดเดอส์ฟีลด์ทาวน์ ที่สนามกีฬาจอห์นสมิท 1-0 ต่อมา ในวันที่ 24 ตุลาคม ค.ศ. 2018 ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม กลุ่ม C เศาะลาห์ยิง 2 ประตูในยูฟ่าแชมเปียนส์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ เรดสตาร์ เบลเกรด จากเซอร์เบีย 4-0 ทำให้ เศาะลาห์สร้างสถิติยิงประตูให้ลิเวอร์พูลครบ 50 ประตูรวมทุกรายการเร็วที่สุด ด้วยจำนวน 65 นัด ทุบสถิติของ อัลเบิร์ต สตั๊บบินส์ (77 นัด) ในช่วงปลายทศวรรษ 1940 ต่อมา ในวันที่ 27 ตุลาคม ค.ศ. 2018 เศาะลาห์ทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 4-1 ต่อมา ในวันที่ 11 พฤศจิกายน ค.ศ. 2018 เศาะลาห์ทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 2-0 ต่อมา ในวันที่ 24 พฤศจิกายน ค.ศ. 2018 เศาะลาห์ทำประตูที่ 7 ในพรีเมียร์ลีก ในนัดที่ ลิเวอร์พูล เอาชนะ วอตฟอร์ด ที่วิคาริจโรด 3-0 ต่อมา ในวันที่ 8 ธันวาคม ค.ศ. 2018 เศาะลาห์ทำแฮตทริกที่ 2 ของเขาให้กับ ลิเวอร์พูล ในนัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 4-0 ต่อมา ในวันที่ 11 ธันวาคม ค.ศ. 2018 ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม กลุ่ม C นัดสุดท้าย ลิเวอร์พูล ชนะก็จะเข้ารอบ 16 ทีมสุดท้าย เศาะลาห์ทำประตูที่ 3 ในยูฟ่าแชมเปียนส์ลีก ในนัดที่ ลิเวอร์พูล เปิดสนามแอนฟีลด์เอาชนะ นาโปลี จากอิตาลิ 1-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีก ในฐานะรองแชมป์กลุ่มได้สำเร็จ ในวันที่ 21 ธันวาคม ค.ศ. 2018 เศาะลาห์ทำประตูที่ 11 ในพรีเมียร์ลีก ในนัดที่ ลิเวอร์พูล เอาชนะ วูลฟ์แฮมตันวันเดอเรอส์ ที่สนามกีฬาโมลีนิวส์ 2-0 ต่อมา ในวันที่ 26 ธันวาคม ค.ศ. 2018 เศาะลาห์ทำประตูที่ 12 ในพรีเมียร์ลีกด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0 ต่อมา ในวันที่ 29 ธันวาคม ค.ศ. 2018 เศาะลาห์ทำประตูที่ 13 ในพรีเมียร์ลีกด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 5-1
ในวันที่ 12 มกราคม ค.ศ. 2019 เศาะลาห์ทำประตูที่ 14 ในพรีเมียร์ลีกด้วยลูกจุดโทษ ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาอเมริกันเอ็กซ์เพรสคอมมูนิตี 1-0 ต่อมา ในวันที่ 19 มกราคม ค.ศ. 2019 เศาะลาห์ยิง 2 ประตู ในนัดที่ ในนัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 4-3 ต่อมา ในวันที่ 9 กุมภาพันธ์ ค.ศ. 2019 เศาะลาห์ทำประตูที่ 17 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-0 ต่อมา ในวันที่ 5 เมษายน ค.ศ. 2019 เศาะลาห์ทำประตูที่ 18 ในพรีเมียร์ลีก ในนัดที่ ลิเวอร์พูล เอาชนะ เซาแทมป์ตัน ที่เซนต์แมรีส์สเตเดียม 3-1 ทำให้ เศาะลาห์สร้างสถิติยิงประตูให้กับลิเวอร์พูลครบ 50 ประตู ในพรีเมียร์ลีก จาก 69 นัด เร็วที่สุดในประวัติศาสตร์ของสโมสร ต่อมา ในวันที่ 14 เมษายน ค.ศ. 2019 เศาะลาห์ทำประตูที่ 19 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะทีมเก่าของเขา เชลซี 2-0 ต่อมา ในวันที่ 17 เมษายน ค.ศ. 2019 ยูฟ่าแชมเปียนส์ลีก รอบ 8 ทีมสุดท้าย นัดที่ 2 เศาะลาห์ทำประตูที่ 4 ในยูฟ่าแชมเปียนส์ลีก ในนัดที่ ลิเวอร์พูล เอาชนะ โปร์ตู จากโปรตุเกส 4-1 รวมผลสองนัด ลิเวอร์พูล เอาชนะ โปร์ตู 6-1 ช่วยให้ ลิเวอร์พูล ผ่านเข้ารอบรองชนะเลิศ ยูฟ่าแชมเปียนส์ลีกได้สำเร็จ ต่อมา ในวันที่ 26 เมษายน ค.ศ. 2019 เศาะลาห์ยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ ฮัดเดอส์ฟีลด์ทาวน์ 5-0 ต่อมา ในวันที่ 4 พฤษภาคม ค.ศ. 2019 เศาะลาห์ทำประตูที่ 22 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 3-2
ในวันที่ 12 พฤษภาคม ค.ศ. 2019 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ ไบรตันแอนด์โฮฟอัลเบียน ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 2-0 แต่สุดท้าย แมนเชสเตอร์ซิตี เอาชนะ ไบรตันแอนด์โฮฟอัลเบียน 4-1 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย เศาะลาห์ยิงประตูในพรีเมียร์ลีกได้ 22 ประตูจาก 38 นัด ทำให้ เศาะลาห์คว้ารางวัลรองเท้าทองคำของพรีเมียร์ลีกไปครองเป็นฤดูกาลที่สองติดต่อกัน ร่วมกับ ซาดีโย มาเน และ ปีแยร์-แอเมอริก โอบาเมอย็องก์ ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน เศาะลาห์ทำประตูด้วยลูกจุดโทษขึ้นนำ 1-0 สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ
ฤดูกาล 2019-20
ในวันที่ 9 สิงหาคม ค.ศ. 2019 พรีเมียร์ลีก นัดเปิดฤดูกาล 2019–20 เศาะลาห์ทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ นอริชซิตี 4-1 ต่อมา ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ ต่อมา ในวันที่ 24 สิงหาคม ค.ศ. 2019 เศาะลาห์ยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 3-1 ต่อมา ในวันที่ 14 กันยายน ค.ศ. 2019 เศาะลาห์ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 3-1 ต่อมา ในวันที่ 2 ตุลาคม ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E เศาะลาห์ยิง 2 ประตูในยูฟ่าแชมเปียนส์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ เร็ดบุลซัลทซ์บวร์ค จากออสเตรีย 4-3 ต่อมา ในวันที่ 23 ตุลาคม ค.ศ. 2019 ยูฟ่าแชมเปียนส์ลีก รอบแบ่งกลุ่ม E เศาะลาห์ทำประตูที่ 3 ในยูฟ่าแชมเปียนส์ลีก ในนัดที่ ลิเวอร์พูล เอาชนะ เคงก์ จากเบลเยียม 4-1 ต่อมา ในวันที่ 27 ตุลาคม ค.ศ. 2019 เศาะลาห์ทำประตูที่ 5 ในพรีเมียร์ลีกด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 2-1 ต่อมา ในวันที่ 10 พฤศจิกายน ค.ศ. 2019 เศาะลาห์ทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 3-1 ต่อมา ในวันที่ 7 ธันวาคม ค.ศ. 2019 เศาะลาห์ทำประตูที่ 7 ในพรีเมียร์ลีก ในนัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 3-0 ต่อมา ในวันที่ 10 ธันวาคม ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E นัดสุดท้าย ลิเวอร์พูล ชนะก็จะเข้ารอบ 16 ทีมสุดท้าย เศาะลาห์ทำประตูที่ 4 ในยูฟ่าแชมเปียนส์ลีก ในนัดที่ ลิเวอร์พูล เอาชนะ เร็ดบุลซัลทซ์บวร์ค จากออสเตรีย 2-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีก ในฐานะแชมป์กลุ่มได้สำเร็จ ต่อมา ในวันที่ 14 ธันวาคม ค.ศ. 2019 เศาะลาห์ยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0 ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ จากนั้น เศาะลาห์ได้รับเลือกให้เป็นผู้เล่นยอดเยี่ยม The Golden Ball ประจำทัวร์นาเม้นต์ฟุตบอลชิงแชมป์สโมสรโลก 2019
ในวันที่ 2 มกราคม ค.ศ. 2020 เศาะลาห์ทำประตูที่ 10 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชฟฟีลด์ยูไนเต็ด 2-0 ต่อมา ในวันที่ 19 มกราคม ค.ศ. 2020 เศาะลาห์ทำประตูที่ 11 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะคู่ปรับตลอดกาล แมนเชสเตอร์ยูไนเต็ด 2-0 ต่อมา ในวันที่ 29 มกราคม ค.ศ. 2020 เศาะลาห์ทำประตูที่ 12 ในพรีเมียร์ลีก ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 2-0 ต่อมา ในวันที่ 1 กุมภาพันธ์ ค.ศ. 2020 เศาะลาห์ยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 4-0 ต่อมา ในวันที่ 24 กุมภาพันธ์ ค.ศ. 2020 เศาะลาห์ทำประตูที่ 15 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 3-2 ต่อมา ในวันที่ 7 มีนาคม ค.ศ. 2020 เศาะลาห์ลงสนามนัดที่ 100 ในพรีเมียร์ลีก และทำประตูที่ 16 ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 2-1
ในวันที่ 24 มิถุนายน ค.ศ. 2020 เศาะลาห์ทำประตูที่ 17 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 4-0 ต่อมา ในวันที่ 8 กรกฎาคม ค.ศ. 2020 เศาะลาห์ยิง 2 ประตู ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาอเมริกันเอ็กซ์เพรสคอมมูนิตี 3-1 จบฤดูกาล เศาะลาห์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ฤดูกาล 2020-21
ในวันที่ 12 กันยายน ค.ศ. 2020 พรีเมียร์ลีก นัดเปิดฤดูกาล 2020–21 เศาะลาห์ทำแฮตทริกที่ 3 ของเขาให้กับ ลิเวอร์พูล ในพรีเมียร์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ ลีดส์ยูไนเต็ด 4-3 ทำให้ เศาะลาห์เป็นนักเตะคนที่ 2 ในประวัติศาสตร์ที่สามารถทำประตูได้ในนัดเปิดฤดูกาลพรีเมียร์ลีก 4 ซีซั่นติดต่อกันในฤดูกาล 2017–18 ถึง 2020–21 ต่อจาก เท็ดดี้ เชอร์ริงแฮม ที่ทำไว้ในฤดูกาล 1992–93 ถึง 1995–96 นอกจากนี้ เศาะลาห์เป็นนักเตะลิเวอร์พูลคนแรกที่สามารถทำแฮตทริกได้ในนัดเปิดฤดูกาลนับตั้งแต่ จอห์น อัลดริดจ์ ทำเอาไว้นัดเจอกับ ชาร์ลตันแอธเลติก เมื่อฤดูกาล 1988–89 ต่อมา ในวันที่ 4 ตุลาคม ค.ศ. 2020 เศาะลาห์ยิง 2 ประตู ในนัดที่ ลิเวอร์พูล พ่ายแพ้ แอสตันวิลลา ที่วิลลาพาร์ก 2-7 ต่อมา ในวันที่ 17 ตุลาคม ค.ศ. 2020 เศาะลาห์ทำประตูที่ 100 ให้กับ ลิเวอร์พูล ในนัดที่ ลิเวอร์พูล เสมอกับ เอฟเวอร์ตัน ที่กูดิสันพาร์ก 2-2 ต่อมา ในวันที่ 27 ตุลาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม กลุ่ม D เศาะลาห์ทำประตูแรกในยูฟ่าแชมเปียนส์ลีก ฤดูกาล 2020–21 ด้วยลูกจุดโทษ นัดที่ ลิเวอร์พูล เปิดสนามแอนฟีลด์เอาชนะ มิดทิลลันด์ จากเดนมาร์ก 2-0 ต่อมา ในวันที่ 31 ตุลาคม ค.ศ. 2020 เศาะลาห์ทำประตูที่ 7 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 2-1 ต่อมา ในวันที่ 3 พฤศจิกายน ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม D เศาะลาห์ทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ อาตาลันตา จากอิตาลิ ที่สตาดีโออัตเลตีอัซซูร์รีดีตาเลีย 5-0 ต่อมา ในวันที่ 8 พฤศจิกายน ค.ศ. 2020 เศาะลาห์ทำประตูที่ 8 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เสมอกับ แมนเชสเตอร์ซิตี ที่เอติฮัดสเตเดียม 1-1 ต่อมา ในวันที่ 6 ธันวาคม ค.ศ. 2020 เศาะลาห์ทำประตูที่ 9 ในพรีเมียร์ลีก นัดที่ ลิเวอร์พูล เปิดสนามแอนฟีลด์เอาชนะ วุลเวอร์แฮมป์ตันวอนเดอเรอส์ 4-0 ต่อมา ในวันที่ 9 ธันวาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม D เศาะลาห์ทำประตูที่ 3 ในยูฟ่าแชมเปียนส์ลีก ในนัดที่ ลิเวอร์พูล เสมอกับ มิดทิลลันด์ จากเดนมาร์ก 1-1 ต่อมา ในวันที่ 13 ธันวาคม ค.ศ. 2020 เศาะลาห์ทำประตูที่ 10 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เสมอกับ ฟูลัม ที่เครเวนคอตทิจ 1-1 ต่อมา ในวันที่ 16 ธันวาคม ค.ศ. 2020 เศาะลาห์ทำประตูที่ 11 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 2-1 ต่อมา ในวันที่ 19 ธันวาคม ค.ศ. 2020 เศาะลาห์ยิง 2 ประตู ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 7-0
ในวันที่ 31 มกราคม ค.ศ. 2021 เศาะลาห์ยิง 2 ประตู ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 3-1 ต่อมา ในวันที่ 16 กุมภาพันธ์ ค.ศ. 2021 ยูฟ่าแชมเปียนส์ลีก รอบ 16 ทีมสุดท้าย นัดแรก เศาะลาห์ทำประตูที่ 4 ในยูฟ่าแชมเปียนส์ลีก ในนัดที่ ลิเวอร์พูล เอาชนะ แอร์เบ ไลพ์ซิช ที่ปุชกาชออเรนอ 2-0 ต่อมา ในวันที่ 10 มีนาคม ค.ศ. 2021 ยูฟ่าแชมเปียนส์ลีก รอบ 16 ทีมสุดท้าย นัดที่ 2 เศาะลาห์ทำประตูที่ 5 ในยูฟ่าแชมเปียนส์ลีก ในนัดที่ ลิเวอร์พูล เอาชนะ แอร์เบ ไลพ์ซิช ที่ปุชกาชออเรนอ 2-0 รวมผลสองนัด ลิเวอร์พูล เอาชนะ แอร์เบ ไลพ์ซิช 4-0 ช่วยให้ ลิเวอร์พูล ผ่านเข้ารอบ 8 ทีมสุดท้าย ยูฟ่าแชมเปียนส์ลีกได้สำเร็จ ต่อมา ในวันที่ 3 เมษายน ค.ศ. 2021 เศาะลาห์ทำประตูที่ 18 ในพรีเมียร์ลีก ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 3-0 ต่อมา ในวันที่ 10 เมษายน ค.ศ. 2021 เศาะลาห์ทำประตูที่ 19 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แอสตันวิลลา 2-1 ต่อมา ในวันที่ 24 เมษายน ค.ศ. 2021 เศาะลาห์ทำประตูที่ 20 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ นิวคาสเซิลยูไนเต็ด 1-1 ต่อมา ในวันที่ 13 พฤษภาคม ค.ศ. 2021 เศาะลาห์ลงสนามนัดที่ 200 ให้กับ ลิเวอร์พูล และทำประตูที่ 21 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 4-2 ต่อมา ในวันที่ 16 พฤษภาคม ค.ศ. 2021 เศาะลาห์ทำประตูที่ 22 ในพรีเมียร์ลีก ในนัดที่ ลิเวอร์พูล เอาชนะ เวสต์บรอมมิชอัลเบียน ที่เดอะฮอว์ทอนส์ 2-1
ฤดูกาล 2021-22
ในวันที่ 14 สิงหาคม ค.ศ. 2021 เศาะลาห์ทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เอาชนะ นอริชซิตี ที่แคร์โรว์โรด 3-0 ทำให้ เศาะลาห์เป็นนักเตะคนแรกในพรีเมียร์ลีกที่ยิงในนัดเปิดฤดูกาลได้ 5 ฤดูกาลติดต่อกัน ต่อมา วันที่ 28 สิงหาคม ค.ศ. 2021 เศาะลาห์ทำประตูที่ 2 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เสมอกับ เชลซี 1-1 ต่อมา ในวันที่ 12 กันยายน ค.ศ. 2021 เศาะลาห์ทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 3-0 และเป็นประตูที่ 100 ของเขาในพรีเมียร์ลีกอีกด้วย ต่อมา ในวันที่ 15 กันยายน ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม กลุ่ม B เศาะลาห์ทำประตูแรกในยูฟ่าแชมเปียนส์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ เอซี มิลาน จากอิตาลี 3-2 ต่อมา ในวันที่ 18 กันยายน ค.ศ. 2021 เศาะลาห์ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 3-0 ต่อมา ในวันที่ 18 กันยายน ค.ศ. 2021 เศาะลาห์ทำประตูที่ 5 ในพรีเมียร์ลีก ในนัดที่ ลิเวอร์พูล เสมอกับ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 3-3 และเป็นประตูที่ 100 ของเขายิงให้สโมสรในพรีเมียร์ลีกเร็วที่สุดในประวัติศาสตร์อีกด้วย ต่อมา ในวันที่ 28 กันยายน ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม B เศาะลาห์ยิง 2 ประตู ในนัดที่ ลิเวอร์พูล เอาชนะ โปร์ตู จากโปรตุเกส 5-1 ต่อมา ในวันที่ 3 ตุลาคม ค.ศ. 2021 เศาะลาห์ทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ แมนเชสเตอร์ซิตี 2-2 ต่อมา ในวันที่ 16 ตุลาคม ค.ศ. 2021 เศาะลาห์ทำประตูที่ 7 ในพรีเมียร์ลีก ในนัดที่ ลิเวอร์พูล เอาชนะ วอตฟอร์ด ที่วิคาริจโรด 5-0 ต่อมาเศาะลาห์ทำ2ประตูในเกมพบแอตเลติโก มาดริด เมื่อวันที่ 20 ตุลาคม ค.ศ.2564 ต่อมา ในวันที่ 19 ตุลาคม ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม B เศาะลาห์ยิง 2 ประตู ในนัดที่ ลิเวอร์พูล เอาชนะ อัตเลติโกเดมาดริด จากสเปน 3-2
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ
ฤดูกาล 2023-24
ในวันที่ 19 สิงหาคม ค.ศ. 2023 เศาะลาห์ทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-1
ทีมชุดใหญ่
เศาะลาห์ยิงประตูให้ทีมชาติอียิปต์ 5 ประตูคว้าดาวซัลโวในฟุตบอลโลก 2018 รอบคัดเลือก โซนแอฟริกา ในวันที่ 8 ตุลาคม ค.ศ. 2017 เศาะลาห์ยิง 2 ประตู ในนัดที่ อียิปต์ เอาชนะ คองโก 2-1 ช่วยให้ อียิปต์ ผ่านเข้าไปเล่นในฟุตบอลโลก 2018 รอบสุดท้าย ที่รัสเซีย ได้สำเร็จเป็นครั้งแรกนับตั้งแต่ฟุตบอลโลก 1990 ต่อมา ทีมชาติอียิปต์เรียกตัวเศาะลาห์ติดรายชื่อ 23 คน ชุดลุยศึกฟุตบอลโลก 2018 ที่รัสเซีย โดย อียิปต์ ได้อยู่กลุ่มเอ ร่วมกับ อุรุกวัย, รัสเซีย และ ซาอุดีอาระเบีย ต่อมา ในวันที่ 15 มิถุนายน ค.ศ. 2018 เศาะลาห์ไม่ได้ลงสนาม ในนัดที่ อียิปต์ พ่ายแพ้ อุรุกวัย 0-1 ต่อมา ในวันที่ 19 มิถุนายน ค.ศ. 2018 เศาะลาห์ลงสนามเป็นตัวจริงในฟุตบอลโลก นัดแรก และทำประตูจากลูกจุดโทษ ในนัดที่ อียิปต์ พ่ายแพ้เจ้าภาพ รัสเซีย 1-3 ทำให้ อียิปต์ ต้องตกรอบแรกไปในที่สุด ต่อมา ในวันที่ 25 มิถุนายน ค.ศ. 2018 เศาะลาห์ทำประตูที่ 2 ในฟุตบอลโลก ในนัดที่ อียิปต์ พ่ายแพ้ ซาอุดีอาระเบีย 1-2 ทำให้ อียิปต์ คว้าอันดับสุดท้ายของกลุ่มเอ แพ้ 3 นัดรวด ตกรอบโดยไม่มีคะแนน
ชีวิตส่วนตัว
เศาะลาห์กับ Maggi ภรรยาของเขา แต่งงานกันใน ค.ศ. 2013 แล้วให้กำเนิดลูกสาวชื่อ Makka ใน ค.ศ. 2014 ซึ่งตั้งชื่อตามมักกะฮ์ นครศักดิ์สิทธิ์ในศาสนาอิสลาม จากนั้น เขาจึงมีลูกสาวอีกคนชื่อ Kayan ใน ค.ศ. 2020 เศาะลาห์เป็นมุสลิมและฉลองการเข้าประตูด้วยการสุญูด เขาพูดเรื่องนี้แก่ซีเอ็นเอ็นว่า "มันเหมือนกันการขอพรหรือขอบคุณพระเจ้าในสิ่งที่ผมทำได้...ผมทำอย่างนี้มาตั้งแต่เด็กในทุกที่"
ในช่วงการเลือกตั้งประธานาธิบดีอียิปต์ ค.ศ. 2018 มีบัตรเสียจำนวนมาก (อาจมากกว่าหนึ่งล้านใบ) จากการที่ผู้โหวตขีดฆ่าชื่อผู้สมัครทั้งสองคนและเขียนชื่อเศาะลาห์ลงไปแทน
ในเดือนพฤศจิกายน ค.ศ. 2020 เศาะลาห์มีผลการติดเชื้อโควิด-19 เป็นบวก
เพื่อนแท้ในป่าใหญ่ 2
เพื่อนแท้ในป่าใหญ่ 2 (The Fox and the Hound 2) ออกฉายวันที่ 12 ธันวาคม พ.ศ. 2549 กำกับโดย Jim Kammerud
มุฮัมมัด เศาะลาห์
สโมสร
บาเซิล
เพื่อนแท้ในป่าใหญ่ 2
เนื้อเรื่อง
ด้วยแรงบันดาลใจจากภาพยนตร์แอนิเมชั่นสุดรักเรื่อง The Fox & The Hound (เพื่อนแท้ในป่าใหญ่) ดิสนีย์มีความยินดีที่จะสานต่อเรื่องราวมิตรภาพที่ไม่เหมือนใครของ ท็อด และ คอปเปอร์ ในตอนต่ออีกครั้งทั้งคู่ต่างเติบโตมาด้วยกัน เรียนรู้และรักกันอย่างเพื่อนสนิท เป็นเงาตามตัวของกันและกันเสมอมาโดยไม่เคยคิดว่า สายพันธุ์ของตนต่างเป็นศัตรูผู้ล่ากันและกันมานาน และแล้วสถานการณ์ทดสอบมิตรภาพระหว่างสายพันธุ์ก็ถูกทดสอบอีกครั้ง เมื่อคอปเปอร์ถูกแยกไปรับการรักษา มิตรภาพของทั้งคู่จะเป็นอย่างไร เมื่อต่างต้องแยกจากกันและสัญชาตญาณแห่งการล่าของแต่ละสายพันธุ์ เริ่มตื่นตัวขึ้นเมื่อพบกันอีกครั้ง ทั้งคู่จะยังจดจำถึงมิตรภาพและความรักได้หรือไม่ มิตรภาพหรือสัญชาตญาณจะเป็นฝ่ายชนะ
มุฮัมมัด เศาะลาห์
สโมสร
ลิเวอร์พูล
ทีมชาติ
อียิปต์
การอนุรักษ์ทางทะเล
การอนุรักษ์ทางทะเล หมายถึงการศึกษาการอนุรักษ์ทรัพยากรทางทะเลทางกายภาพ และทรัพยากรทางทะเลทางชีวภาพตลอดจนระบบนิเวศ โดยเป็นการป้องกันและรักษาระบบนิเวศในมหาสมุทรและทะเลผ่านการจัดการตามแผนเพื่อป้องกันการแสวงประโยชน์จากทรัพยากรเหล่านี้ การอนุรักษ์ทางทะเลเป็นผลมาจากผลกระทบที่เกิดขึ้นในสิ่งแวดล้อมของเรา เช่น การสูญพันธุ์, การทำลายถิ่นฐานธรรมชาติ และการเปลี่ยนแปลงของระบบนิเวศ รวมถึงมุ่งเน้นไปที่การจำกัดความเสียหายของมนุษย์ต่อระบบนิเวศทางทะเล, การฟื้นฟูระบบนิเวศทางทะเลที่เสียหาย และรักษาสายพันธุ์ที่อ่อนแอ ตลอดจนระบบนิเวศของสิ่งมีชีวิตทางทะเล การอนุรักษ์ทางทะเลเป็นระเบียบวินัยที่ค่อนข้างใหม่ซึ่งได้พัฒนาขึ้นเพื่อตอบสนองต่อประเด็นทางชีววิทยา เช่น การสูญพันธุ์ และที่อยู่อาศัยใต้ทะเลที่เปลี่ยนไป
นักอนุรักษ์ทางทะเลพึ่งพาหลักการทางวิทยาศาสตร์ที่ได้จากชีววิทยาทางทะเล, สมุทรศาสตร์ และวิทยาศาสตร์การประมง ตลอดจนปัจจัยต่าง ๆ ของมนุษย์ เช่น ความต้องการทรัพยากรทางทะเลและกฎหมายทางทะเล, เศรษฐศาสตร์และนโยบาย เพื่อกำหนดวิธีการที่ดีที่สุดในการปกป้องและอนุรักษ์สายพันธุ์รวมถึงระบบนิเวศทางทะเล การอนุรักษ์ทางทะเลอาจอธิบายได้ว่าเป็นสาขาย่อยของชีววิทยาเชิงอนุรักษ์ การอนุรักษ์ทางทะเลได้รับการกล่าวถึงในเป้าหมายการพัฒนาที่ยั่งยืนที่ 14 เพื่อให้แน่ใจว่ามีการใช้ทรัพยากรทางทะเลอย่างยั่งยืนเพื่อการพัฒนาที่ยั่งยืน
ผลกระทบของมนุษย์ต่อระบบนิเวศทางทะเล
การเพิ่มจำนวนประชากรมนุษย์ส่งผลให้เกิดผลกระทบต่อระบบนิเวศของมนุษย์เพิ่มขึ้น กิจกรรมของมนุษย์ส่งผลให้อัตราการสูญพันธุ์ของสิ่งมีชีวิตเพิ่มสูงขึ้น ซึ่งทำให้ความหลากหลายทางชีวภาพของพืชและสัตว์ลดลงอย่างมากในสิ่งแวดล้อมของเรา ผลกระทบเหล่านี้รวมถึงแรงกดดันที่เพิ่มขึ้นจากการประมง ตลอดจนความเสื่อมโทรมของแนวปะการัง และการประมงเกินขีดจำกัด รวมถึงแรงกดดันจากอุตสาหกรรมการท่องเที่ยวที่เพิ่มขึ้นในช่วงไม่กี่ปีที่ผ่านมา การเสื่อมสภาพของพืดหินปะการังส่วนใหญ่เชื่อมโยงกับกิจกรรมของมนุษย์ – 88 เปอร์เซนต์ของแนวปะการังถูกคุกคามด้วยเหตุผลต่าง ๆ ที่ระบุไว้ข้างต้น รวมถึงการปล่อยคาร์บอนไดออกไซด์ (CO2) ในปริมาณที่มากเกินไป มหาสมุทรดูดกลืนคาร์บอนไดออกไซต์ประมาณ 1 ใน 3 ของที่เกิดจากการกระทำของมนุษย์ ซึ่งมีผลกระทบที่เป็นอันตรายต่อสภาพแวดล้อมทางทะเล ระดับที่เพิ่มขึ้นของคาร์บอนไดออกไซด์ในมหาสมุทรเปลี่ยนเคมีของน้ำทะเลโดยการลดค่าพีเอช ซึ่งเป็นที่รู้จักกันในฐานะการกลายเป็นกรดของมหาสมุทร
การรั่วไหลของน้ำมันก็ส่งผลกระทบต่อสิ่งแวดล้อมทางทะเลเช่นกัน ซึ่งมีส่วนทำให้เกิดมลพิษทางทะเลอันเป็นผลมาจากกิจกรรมของมนุษย์ โดยผลกระทบของน้ำมันต่อปลาทะเลได้รับการศึกษาตามการรั่วไหลที่สำคัญในสหรัฐ
การขนส่งทางเรือเป็นตัวนำโรคที่สำคัญสำหรับการการนำสู่ของสายพันธุ์สัตว์ทะเลต่างถิ่น ซึ่งบางส่วนสามารถกลายเป็นระบบนิเวศที่มากเกินไปและเปลี่ยนแปลง การชนกันกับเรืออาจเป็นอันตรายถึงชีวิตสำหรับวาฬ และสามารถส่งผลกระทบต่อความมีชีวิตของกลุ่มพืชและสัตว์ที่อาศัยอยู่ในบริเวณหนึ่งทั้งหมด รวมถึงประชากรวาฬไรท์นอกชายฝั่งตะวันออกของสหรัฐ
พืดหินปะการัง
พืดหินปะการังเป็นศูนย์กลางของความหลากหลายทางชีวภาพ และเป็นนักแสดงหลักในการอยู่รอดของระบบนิเวศทั้งหมด พวกมันให้อาหารสัตว์ทะเลต่าง ๆ, ป้องกัน และที่พักพิงซึ่งทำให้สายพันธุ์ดำรงอยู่หลายชั่วอายุ ยิ่งกว่านั้น พืดหินปะการังยังเป็นส่วนสำคัญของการดำรงชีวิตของมนุษย์ผ่านการใช้เป็นแหล่งอาหาร (เช่น ปลา และหอย) เช่นเดียวกับพื้นที่ทางทะเลสำหรับการท่องเที่ยวเชิงอนุรักษ์ที่ให้ประโยชน์ทางเศรษฐกิจ นอกจากนี้ มนุษย์กำลังทำการวิจัยเกี่ยวกับการใช้ปะการังเป็นแหล่งศักยภาพใหม่สำหรับยา (เช่น สเตอรอยด์ และยาแก้อักเสบ)
น่าเสียดาย เนื่องจากผลกระทบของมนุษย์ต่อพืดหินปะการัง, ระบบนิเวศเหล่านี้กำลังเสื่อมโทรมมากขึ้นเรื่อย ๆ และต้องการการอนุรักษ์ ภัยคุกคามที่ใหญ่ที่สุด ได้แก่ การประมงเกินขีดจำกัด, การทำประมงแบบทำลายล้าง, การตกตะกอน และมลพิษจากแหล่งที่ดิน นอกจากนี้ เมื่อร่วมกับคาร์บอนที่เพิ่มขึ้นในมหาสมุทร, ปรากฏการณ์ปะการังฟอกขาว และเชื้อโรค นั่นหมายความว่าไม่มีแนวปะการังอันบริสุทธิ์ในโลกนี้ ขณะนี้มีแนวปะการังมากถึง 88 เปอร์เซนต์ในเอเชียตะวันออกเฉียงใต้ที่ถูกคุกคาม กับ 50 เปอร์เซนต์ของแนวปะการังเหล่านั้นที่ความเสี่ยง "สูง" หรือ "สูงมาก" ที่สูญหายไป ซึ่งส่งผลโดยตรงต่อความหลากหลายทางชีวภาพและการอยู่รอดของสิ่งมีชีวิตอาศัยที่ต้องพึ่งพาปะการัง
สิ่งนี้เป็นอันตรายอย่างยิ่งต่อประเทศที่เป็นเกาะ เช่น ประเทศซามัว, อินโดนีเซีย และฟิลิปปินส์ เพราะคนจำนวนมากพึ่งพาอาศัยระบบนิเวศพืดหินปะการังเพื่อเลี้ยงครอบครัวและทำมาหากิน อย่างไรก็ตาม ชาวประมงจำนวนมากไม่สามารถจับปลาได้มากเท่าที่เคยเป็นมา ดังนั้นพวกเขาจึงใช้ไซยาไนด์และไดนาไมต์ในการจับปลามากขึ้น ซึ่งจะทำลายระบบนิเวศของแนวปะการังขยายออกไปอีก ลักษณะวิสัยที่ไม่ดีนี้นำไปสู่การลดลงของพืดหินปะการังและทำให้ปัญหานี้ยาวนานขึ้น วิธีหนึ่งในการหยุดวงจรนี้ คือการให้ความรู้แก่ชุมชนท้องถิ่นว่าเหตุใดการอนุรักษ์พื้นที่ทางทะเลที่มีแนวปะการังจึงมีความสำคัญ
การประมงเกินขีดจำกัด
การประมงเกินขีดจำกัดเป็นหนึ่งในสาเหตุหลักที่ทำให้กลุ่มพืชและสัตว์ในมหาสมุทรลดลงในช่วงหลายปีที่ผ่านมา องค์การอาหารและการเกษตรแห่งสหประชาชาติรายงานว่าอัตราร้อยละของสายพันธุ์ปลาของโลกที่อยู่ในระดับยั่งยืนทางชีวภาพได้ลดลงจาก 90 เปอร์เซ็นต์ในปี ค.ศ. 1974 เป็น 65.8 เปอร์เซ็นต์ในปี ค.ศ. 2017 การประมงเกินขีดจำกัดของการประมงขนาดใหญ่เหล่านี้ทำลายสภาพแวดล้อมทางทะเลและคุกคามการดำรงชีวิตของหลายพันล้านคน ที่อาศัยปลาในฐานะโปรตีนหรือเป็นแหล่งรายได้สำหรับการจับและขาย
ความมากเกินไป
ความมากเกินไปอาจเกิดขึ้นได้เมื่อไม่สามารถควบคุมจำนวนประชากรของสัตว์บางชนิดได้ตามธรรมชาติ หรือโดยการแทรกแซงของมนุษย์ การครอบงำของสปีชีส์หนึ่งสามารถสร้างความไม่สมดุลในระบบนิเวศ ซึ่งอาจนำไปสู่การตายของสปีชีส์อื่นและแหล่งที่อยู่ ทั้งนี้ ความมากเกินไปเกิดขึ้นอย่างเด่นชัดในหมู่ชนิดพันธุ์ต่างถิ่นรุกราน
ชนิดพันธุ์ต่างถิ่น
การค้าโดยการขนส่งสินค้าทางเรือระหว่างประเทศได้นำไปสู่การตั้งถิ่นฐานสัตว์ทะเลหลายชนิดที่อยู่นอกขอบเขตของพวกมัน สิ่งเหล่านี้บางส่วนอาจมีผลเสีย เช่น ดาวทะเลแปซิฟิกเหนือ ซึ่งเข้าสู่รัฐแทสเมเนีย ประเทศออสเตรียเลีย เวกเตอร์สำหรับการเคลื่อนย้ายของสิ่งมีชีวิต ได้แก่ ตะกรันทางชีวภาพของตัวเรือ, การทิ้งน้ำอับเฉาเรือ และการทิ้งน้ำจากพิพิธภัณฑ์สัตว์น้ำทางทะเล โดยคาดว่าถังเก็บน้ำอับเฉาเรือจะมีสปีชีส์ที่ไม่ใช่พื้นเมืองประมาณ 3,000 ชนิด เมื่อตั้งถิ่นฐานแล้ว เป็นการยากที่จะกำจัดสิ่งมีชีวิตที่แปลกใหม่ออกจากระบบนิเวศ
อ่าวซานฟรานซิสโกเป็นหนึ่งในสถานที่ในโลกที่ได้รับผลกระทบจากสายพันธุ์ต่างถิ่นและรุกรานมากที่สุด ตามที่องค์การเบย์คีปเปอร์ระบุ 97 เปอร์เซ็นต์ของสิ่งมีชีวิตในอ่าวซานฟรานซิสโกได้รับความเสียหายจาก 240 สายพันธุ์ที่รุกรานซึ่งถูกนำเข้าสู่ระบบนิเวศ สายพันธุ์ที่รุกรานในอ่าว เช่น หอยกาบเอเชียได้เปลี่ยนใยอาหารของระบบนิเวศโดยการลดจำนวนประชากรของสายพันธุ์พื้นเมือง เช่น แพลงก์ตอน หอยกาบเอเชียอุดตันท่อและขัดขวางการไหลของน้ำในโรงงานผลิตไฟฟ้า การปรากฏตัวของพวกมันในอ่าวซานฟรานซิสโกทำให้สหรัฐเสียหายประมาณหนึ่งพันล้านดอลลาร์
สัตว์เลี้ยงลูกด้วยน้ำนมทางทะเล
วาฬบาลีนถูกล่าอย่างเด่นชัดตั้งแต่ ค.ศ. 1600 จนถึงกลางคริสต์ทศวรรษ 1900 และใกล้จะสูญพันธุ์เมื่อการห้ามล่าวาฬเชิงพาณิชย์ทั่วโลกมีผลบังคับใช้ใน ค.ศ. 1986 โดยไอดับเบิลยูซี (อนุสัญญาการล่าวาฬระหว่างประเทศ) ส่วนวาฬสีเทาแอตแลนติกที่เห็นครั้งสุดท้ายใน ค.ศ. 1740 ได้สูญพันธุ์ไปแล้ว เนื่องจากการล่าวาฬของชาวยุโรปและชนพื้นเมืองอเมริกัน และตั้งแต่คริสต์ทศวรรษ 1960 จำนวนประชากรแมวน้ำมังก์ทั่วโลกลดลงอย่างรวดเร็ว แมวน้ำมังก์ฮาวายและเมดิเตอร์เรเนียนถือเป็นหนึ่งในสัตว์เลี้ยงลูกด้วยนมทางทะเลที่ใกล้สูญพันธุ์มากที่สุดในโลก ตามรายงานของหน่วยงานโนอา รวมทั้งการพบเห็นแมวน้ำมังก์แคริบเบียนครั้งสุดท้ายเกิดขึ้นใน ค.ศ. 1952 และขณะนี้ได้รับการยืนยันว่าสูญพันธุ์โดยหน่วยงานโนอา นอกจากนี้ โลมาวากีตา ซึ่งค้นพบใน ค.ศ. 1958 ได้กลายเป็นสัตว์ทะเลที่ใกล้สูญพันธุ์มากที่สุด ประชากรดังกล่าวกว่าครึ่งหายไปตั้งแต่ ค.ศ. 2012 ซึ่งเหลือ 100 ตัวใน ค.ศ. 2014 วากีตามักจมน้ำตายในอวนจับปลา ซึ่งถูกใช้อย่างผิดกฎหมายในพื้นที่คุ้มครองทางทะเลนอกอ่าวเม็กซิโก
เต่าทะเล
ใน ค.ศ. 2004 กลุ่มผู้เชี่ยวชาญเต่าทะเล (MTSG) จากองค์การระหว่างประเทศเพื่อการอนุรักษ์ธรรมชาติ (IUCN) ได้ทำการประเมินซึ่งระบุว่าเต่าตนุทั่วโลกใกล้สูญพันธุ์ การลดลงของประชากรเต่าตนุในแอ่งมหาสมุทรแสดงผ่านข้อมูลที่รวบรวมโดยกลุ่มผู้เชี่ยวชาญเต่าทะเลซึ่งวิเคราะห์ความอุดมสมบูรณ์และข้อมูลทางประวัติศาสตร์เกี่ยวกับสายพันธุ์ ข้อมูลนี้ได้ตรวจสอบประชากรเต่าตนุทั่วโลกในพื้นที่ทำรัง 32 แห่ง และระบุว่าในช่วง 100–150 ปีที่ผ่านมามีจำนวนตัวเมียที่ทำรังที่โตเต็มที่ลดลง 48–65 เปอร์เซ็นต์ ส่วนประชากรเต่าหญ้าแอตแลนติกลดลงใน ค.ศ. 1947 เมื่อชาวบ้านรวบรวมและขายรัง 33,000 รัง ซึ่งคิดเป็น 80 เปอร์เซ็นต์ของประชากรนี้ทั้งหมด โดยชาวบ้านในรันโชนัวโบ ประเทศเม็กซิโก ครั้นในช่วงต้นคริสต์ทศวรรษ 1960 เหลือเพียง 5,000 ตัว และระหว่าง ค.ศ. 1978 ถึง 1991 เต่าหญ้าแอตแลนติก 200 ตัวทำรังเป็นประจำทุกปี ทั้งนี้ ใน ค.ศ. 2015 องค์การกองทุนสัตว์ป่าโลกสากล และนิตยสารเนชั่นแนล จีโอกราฟิก ยกให้เต่าหญ้าแอตแลนติกเป็นเต่าทะเลใกล้สูญพันธุ์มากที่สุดในโลก โดยมีตัวเมีย 1,000 ตัวทำรังทุกปี
ปลา
ใน ค.ศ. 2014 องค์การระหว่างประเทศเพื่อการอนุรักษ์ธรรมชาติได้เปลี่ยนสถานะปลาทูน่าครีบน้ำเงินแปซิฟิกจาก "มีความเสี่ยงต่ำต่อการสูญพันธุ์" เป็น "เกือบอยู่ในข่ายใกล้การสูญพันธุ์" ในระดับที่แสดงถึงระดับความเสี่ยงที่จะสูญพันธุ์ ซึ่งปลาทูน่าครีบน้ำเงินแปซิฟิกเป็นเป้าหมายของอุตสาหกรรมการประมงส่วนใหญ่เพื่อใช้ในซูชิ ส่วนการประเมินสภาวะทรัพยากรที่เผยแพร่ใน ค.ศ. 2013 โดยคณะกรรมการวิทยาศาสตร์ระหว่างประเทศว่าด้วยสายพันธุ์ปลาทูน่าและสายพันธุ์คล้ายปลาทูน่าในมหาสมุทรแปซิฟิกเหนือ (ISC) แสดงให้เห็นว่าประชากรปลาทูน่าครีบน้ำเงินแปซิฟิกลดลงถึง 96 เปอร์เซ็นต์ในมหาสมุทรแปซิฟิก และจากการประเมินของคณะกรรมการวิทยาศาสตร์ระหว่างประเทศว่าด้วยสายพันธุ์ปลาทูน่าและสายพันธุ์คล้ายปลาทูน่าในมหาสมุทรแปซิฟิกเหนือ ระบุว่าร้อยละ 90 ของปลาทูน่าครีบน้ำเงินแปซิฟิกที่จับได้นั้นเป็นรุ่นเยาว์ที่ยังไม่ขยายพันธุ์
เทคนิค
กลยุทธ์และเทคนิคการอนุรักษ์ทางทะเลมีแนวโน้มที่จะรวมสาขาวิชาทางทฤษฎี เช่น ชีววิทยาประชากร เข้ากับกลยุทธ์การอนุรักษ์เชิงปฏิบัติ เช่น การจัดตั้งพื้นที่คุ้มครอง เช่นเดียวกับพื้นที่คุ้มครองทางทะเล (เอ็มพีเอ) หรือพื้นที่อนุรักษ์ทางทะเลโดยสมัครใจ พื้นที่คุ้มครองเหล่านี้อาจได้รับการจัดตั้งขึ้นด้วยเหตุผลหลายประการ และมุ่งที่จะจำกัดผลกระทบจากกิจกรรมของมนุษย์ พื้นที่คุ้มครองเหล่านี้ปฏิบัติการแตกต่างกัน ซึ่งรวมถึงอาเรสที่มีการปิดตามฤดูกาล และ/หรือ การปิดถาวร เช่นเดียวกับการแบ่งเขตหลายระดับที่อนุญาตให้ราษฎรดำเนินกิจกรรมต่าง ๆ ในพื้นที่แยกต่างหาก ตลอดจนโซนส่งเสริม, ไม่มีการใช้ และที่ใช้งานได้หลากหลาย เทคนิคอื่น ๆ รวมถึงการพัฒนาการทำประมงอย่างยั่งยืน และฟื้นฟูประชากรสัตว์ใกล้สูญพันธุ์ด้วยวิธีการเทียม
จุดสนใจของนักอนุรักษ์อีกประการหนึ่งอยู่ในการกำจัดกิจกรรมของมนุษย์ที่เป็นอันตรายต่อทั้งระบบนิเวศทางทะเลหรือสปีชีส์ผ่านนโยบาย เทคนิคต่าง ๆ เช่น โควตาการจับปลา เช่นเดียวกับที่ตั้งขึ้นโดยองค์การประมงแอตแลนติกตะวันตกเฉียงเหนือ หรือกฎหมายเช่นที่ระบุไว้ด้านล่าง การตระหนักถึงเศรษฐศาสตร์ที่เกี่ยวข้องกับการใช้ระบบนิเวศทางทะเลของมนุษย์เป็นสิ่งสำคัญเช่นเดียวกับการให้ความรู้แก่สาธารณชนเกี่ยวกับปัญหาการอนุรักษ์ ซึ่งรวมถึงการให้ความรู้แก่นักท่องเที่ยวที่มาในพื้นที่ที่อาจไม่คุ้นเคยกับกฎระเบียบบางประการเกี่ยวกับแหล่งที่อยู่ทางทะเล ตัวอย่างหนึ่งของโครงการนี้คือโครงการที่เรียกว่ากรีนฟินส์ในเอเชียตะวันออกเฉียงใต้ที่ใช้อุตสาหกรรมการดำน้ำสกูบาเพื่อให้ความรู้แก่ประชาชน โครงการนี้ดำเนินการโดยยูเนป ซึ่งสนับสนุนผู้ดำเนินงานการดำน้ำสกูบา เพื่อให้ความรู้แก่นักเรียนเกี่ยวกับความสำคัญของการอนุรักษ์ทางทะเล และส่งเสริมให้พวกเขาดำน้ำในลักษณะที่เป็นมิตรกับสิ่งแวดล้อมที่ไม่ทำลายพืดหินปะการัง หรือระบบนิเวศทางทะเลที่เกี่ยวข้อง
นักวิทยาศาสตร์แบ่งกระบวนการออกเป็นสองสามส่วน และมีเทคนิคต่างๆ ในแต่ละส่วน ในการทำเครื่องหมายและการจับ, เทคนิคปกติรวมถึงเทคนิคการจับบังคับในสัตว์ตีนครีบ, การจับบังคับและการตรึงในสัตว์ตีนครีบทางเคมี, เทคนิคสำหรับการจับและการปล่อยของสัตว์จำพวกวาฬ ตลอดจนเทคนิคการจับบังคับและการควบคุม เมื่อไม่นานนี้ แนวทางใหม่บางวิธีรวมถึงเทคนิคการสำรวจระยะไกล เพื่อสร้างแบบจำลองการเปิดรับระบบนิเวศทางทะเลและชายฝั่ง สู่กระแสน้ำที่ท่วมท้น ตลอดจนประติมานวิทยาขั้นสูง
เทคโนโลยีและเทคโนโลยีครึ่งทาง
เทคโนโลยีการอนุรักษ์ทางทะเลถูกนำมาใช้เพื่อปกป้องสิ่งมีชีวิต และ/หรือแหล่งที่อยู่อาศัยที่ถูกคุกคาม เทคโนโลยีเหล่านี้เป็นนวัตกรรมและการปฏิวัติเพราะลดการดักจับ, เพิ่มการรอดชีวิตและสุขภาพของสิ่งมีชีวิตในทะเลรวมถึงที่อยู่อาศัย ตลอดจนให้ประโยชน์แก่ชาวประมงที่ต้องพึ่งพาทรัพยากรเพื่อผลกำไร ตัวอย่างของเทคโนโลยีประกอบด้วยพื้นที่คุ้มครองทางทะเล (MPAs), เครื่องมือแยกเต่าทะเล (TED), หน่วยบันทึกอิสระ, แท็กจดหมายเหตุดาวเทียมแบบป๊อปอัพ และระบบระบุลักษณะของวัตถุด้วยคลื่นความถี่วิทยุ (RFID) การปฏิบัติจริงในเชิงพาณิชย์มีบทบาทสำคัญในความสำเร็จของการอนุรักษ์ทางทะเล เพราะมันเป็นสิ่งจำเป็นเพื่อตอบสนองความต้องการของชาวประมงในขณะที่ยังปกป้องชีวิตทางทะเล
แท็กจดหมายเหตุดาวเทียมแบบป๊อปอัพ (PSAT หรือ PAT) มีบทบาทสำคัญในการอนุรักษ์ทางทะเล โดยให้นักชีววิทยาทางทะเลมีโอกาสศึกษาสัตว์ในสภาพแวดล้อมตามธรรมชาติ สิ่งเหล่านี้ถูกใช้เพื่อติดตามการเคลื่อนไหวของสัตว์ทะเล (ปกติสำหรับขนาดใหญ่ ซึ่งย้ายถิ่น) แท็กจดหมายเหตุดาวเทียมแบบป๊อปอัพเป็นแท็กจดหมายเหตุ (หรือเครื่องบันทึกข้อมูล) ที่ติดตั้งด้วยวิธีการในการส่งข้อมูลที่รวบรวมผ่านดาวเทียม แม้ว่าข้อมูลจะได้รับการเก็บไว้ในแท็ก ข้อได้เปรียบที่สำคัญของมันคือมันไม่จำเป็นต้องดึงข้อมูลทางกายภาพเหมือนแท็กจดหมายเหตุสำหรับข้อมูลเพื่อให้พร้อมใช้งาน ทำให้มันเป็นเครื่องมืออิสระที่ทำงานได้สำหรับการศึกษาพฤติกรรมสัตว์ แท็กเหล่านี้ใช้เพื่อติดตามการเคลื่อนไหวของปลาแสงอาทิตย์, วงศ์ปลากระโทง, ปลาฉลามสีน้ำเงิน, ปลาทูน่าครีบน้ำเงิน, ปลากระโทงดาบ และเต่าทะเล ข้อมูลตำแหน่ง, ความลึก, อุณหภูมิ และการเคลื่อนไหวของร่างกายใช้เพื่อตอบคำถามเกี่ยวกับรูปแบบการย้ายถิ่น, การเคลื่อนที่ของอาหารการกินตามฤดูกาล, กิจวัตรประจำวัน รวมถึงความอยู่รอดหลังจากการจับและปล่อย
ในทำนองเดียวกัน เทคโนโลยีครึ่งทางจะช่วยเพิ่มจำนวนประชากรสิ่งมีชีวิตในทะเล อย่างไรก็ตาม พวกเขาทำเช่นนั้นโดยไม่มีการเปลี่ยนแปลงพฤติกรรม และจัดการกับอาการ แต่ไม่ใช่สาเหตุของการลดลง ตัวอย่างของเทคโนโลยีครึ่งทาง ได้แก่ สถานที่ฟักไข่และบันไดปลา
กฎหมายและสนธิสัญญา
กฎหมายและสนธิสัญญาระหว่างประเทศที่เกี่ยวข้องกับการอนุรักษ์ทางทะเล ได้แก่ อนุสัญญาว่าด้วยการทำประมงและการอนุรักษ์ทรัพยากรที่มีชีวิตในทะเลหลวง ค.ศ. 1966 ส่วนกฎหมายของสหรัฐที่เกี่ยวข้องกับการอนุรักษ์ทางทะเล ได้แก่ รัฐบัญญัติคุ้มครองสัตว์เลี้ยงลูกด้วยนมในทะเล ค.ศ. 1972 ตลอดจนรัฐบัญญัติการคุ้มครอง, การวิจัย และเขตรักษาพันธุ์ทางทะเล ค.ศ. 1972 ซึ่งได้จัดตั้งโครงการเขตอนุรักษ์ทางทะเลแห่งชาติ
ใน ค.ศ. 2010 รัฐสภาสกอตแลนด์ได้ออกกฎหมายใหม่เพื่อคุ้มครองสัตว์ทะเลด้วยพระราชบัญญัติทางทะเล (สกอตแลนด์) ค.ศ. 2010 บทบัญญัติดังกล่าวประกอบด้วยการวางแผนทางทะเล, การออกใบอนุญาตทางทะเล, การอนุรักษ์ทางทะเล, การอนุรักษ์แมวน้ำ และการบังคับใช้
ทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน
ทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน (Thomas Fairfax, 3rd Lord Fairfax of Cameron; 17 มกราคม ค.ศ. 1612 - 12 พฤศจิกายน ค.ศ. 1671) เป็นนายพลและผู้บังคับบัญชาทหารสูงสุดของฝ่ายรัฐสภาระหว่างสงครามกลางเมืองอังกฤษ
เบื้องต้น
ทอมัส แฟร์แฟกซ์เกิดที่เดนตันฮอลล์ใกล้โอตลีย์ในยอร์กเชอร์ เมื่อวันที่ 17 มกราคม ค.ศ. 1612 เป็นลูกคนโตของเฟอร์ดิแนนโด แฟร์แฟกซ์ ลอร์ดแฟร์แฟกซ์ที่ 2 แห่งแคเมอรอน แฟร์แฟกซ์ได้รับการศึกษาที่วิทยาลัยเซนต์จอห์น (เคมบริดจ์) ระหว่างปี ค.ศ. 1626 ถึงปี ค.ศ. 1629 หลังจากนั้นก็เดินทางไปเนเธอร์แลนด์ไปเป็นอาสาสมัครในกองทัพอังกฤษในกลุ่มประเทศแผ่นดินต่ำภายใต้การนำของลอร์ดฮอริซ เวียร์ (Horace Vere) ในปี ค.ศ. 1637 แฟร์แฟกซ์ก็แต่งงานกับแอนน์ ดี เวียร์ ลูกสาวของฮอริซ
ดูเพิ่ม
1612 1671
รายชื่อพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
พระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
แอมานุแอล มาครง
แอมานุแอล ฌ็อง-มีแชล เฟรเดริก มาครง (Emmanuel Jean-Michel Frédéric Macron; เกิด 21 ธันวาคม ค.ศ. 1977) นักการเมืองชาวฝรั่งเศส เป็นอดีตข้าราชการพลเรือนระดับสูง และอดีตวาณิชธนกรชาวฝรั่งเศส ปัจจุบันดำรงตำแหน่งประธานาธิบดีฝรั่งเศสและเจ้าผู้ร่วมครองอันดอร์รา
มาครงเป็นหนึ่งในผู้สมัครชิงตำแหน่งประธานาธิบดีฝรั่งเศสในการเลือกตั้ง ค.ศ. 2017 ผลจากการเลือกตั้งรอบแรกเมื่อวันที่ 23 เมษายน ปรากฏว่า เขามีคะแนนนำมาเป็นอันดับหนึ่ง ตามมาด้วยมารีน เลอ แปน ที่มีคะแนนตามมาเป็นอันดับสอง มาครงได้ลงแข่งขันกับเลอ แปน ในการเลือกตั้งรอบที่สองเมื่อวันที่ 7 พฤษภาคม และได้รับชัยชนะอย่างขาดลอย ณ อายุ 39 ปี เขากลายเป็นประธานาธิบดีที่มีอายุน้อยที่สุดในประวัติศาสตร์ฝรั่งเศสและกลายเป็นประมุขแห่งรัฐฝรั่งเศสที่มีอายุน้อยที่สุดนับตั้งแต่สมัยนโปเลียน
มาครงได้รับเลือกตั้งอีกครั้งเป็นสมัยที่สอง หลังจากมีชัยชนะในการเลือกตั้งประธานาธิบดีฝรั่งเศส ค.ศ. 2022 ส่งผลทำให้เขากลายเป็นประธานาธิบดีฝรั่งเศสที่ได้รับเลือกตั้งครั้งใหม่ในรอบ 20 ปีนับตั้งแต่สมัยประธานาธิบดีฌัก ชีรัก ที่มีชัยชนะเลือกตั้งครั้งใหม่ในการเลือกตั้งประธานาธิบดีฝรั่งเศส ค.ศ. 2002
เพลย์บอย
เพลย์บอย (Playboy) เป็นนิตยสารโป๊และไลฟ์สไตล์สำหรับผู้ชาย ออกเป็นรายเดือน ก่อตั้งขึ้นในปี ค.ศ. 1953 โดยฮิวจ์ เฮฟเนอร์ มีรูปภาพกึ่งเปลือยหรือเปลือยกายของผู้หญิง และเป็นที่รู้จักกันดีหลังจากได้ขยายเป็นบริษัทเพลย์บอยเอนเทอร์ไพรซ์ด้วยการตีพิมพ์ทั่วโลกและห้ามขายเฉพาะบางประเทศเท่านั้น เนื้อหาภายในหนังสือฉบับของสหรัฐอเมริกาจะประกอบด้วยภาพเปลือยของนางแบบ และเรื่องราวเกี่ยวกับเหตุการณ์ปัจจุบัน ได้แก่การเมืองสหรัฐอเมริกา กีฬา แฟชั่น เทคโนโลยีใหม่ และสถานที่ท่องเที่ยว รวมถึงบทสัมภาษณ์ดารา
ภาพเปลือยในหนังสือเพลย์บอยจะมีลักษณะที่เรียกว่า ซอฟต์คอร์ (softcore) โดยภาพเปลือยของนางแบบจะมีการถ่ายแบบในลักษณะโชว์สัดส่วนอย่างเดียว ซึ่งแตกต่างกับลักษณะฮาร์ดคอร์ (hardcore) ที่มีการถ่ายรูปขณะร่วมเพศสัมพันธ์เข้ามาเกี่ยวข้อง
สัญลักษณ์ของเพลย์บอยคือรูป กระต่ายผูกโบ ซึ่งต่อมาเมื่อเพลย์บอลขยายกิจการทำธุรกิจอื่นๆ ด้านแฟชั่น ก็นำสัญลักษณ์นี้มาใช้ด้วย รวมถึงมีการก่อตั้งเพลย์บอยคลับแห่งแรก ที่ชิคาโก ในปี ค.ศ. 1963 ผู้ให้บริการในคลับ แต่งกายเป็น บันนี่ เกิร์ล มีท่าเต้น บันนี่ ดิพ อีกด้วย
แหล่งข้อมูลอื่น
ทางการ
อื่น ๆ
บัตรยืนยันการติดต่อ
บัตรยืนยันการติดต่อ (QSL Card) มีไว้สำหรับเขียนบันทึกเพื่อเป็นการยืนยันการติดต่อระหว่างสถานีวิทยุ รายงานการรับสัญญาณของสถานีวิทยุ AM FM หรือสถานีโทรทัศน์ แม้กระทั่งเป็นการยืนยันการรับฟังจากสถานีอื่น ที่ได้ยินการติดต่อสื่อสารระหว่างสถานีวิทยุสมัครเล่น 2 สถานีติดต่อกัน โดยมากบัตรยืนยันการติดต่อจะมีขนาดใกล้เคียงกับขนาดของไปรษณียบัตร ทำด้วยกระดาษ และส่งหากันด้วยระบบไปรษณีย์ทั่วไป
คำว่า QSL Card นำมาจากรหัสคิว ซึ่ง "QSL" ซึ่งหมายถึง "ข้าพเจ้าตอบรับ (ยืนยัน) ว่าได้รับข่าวสารไว้แล้ว" และนักวิทยุสมัครเล่นส่วนมากมักจะสะสมบัตรยืนยันการติดต่อนี้ด้วย ซึ่งบางครั้งการได้ติดต่อกับสถานีวิทยุสมัครเล่นในประเทศหรือดินแดนที่ติดต่อได้ยาก การได้รับบัตรยืนยันการติดต่อจากประเทศเหล่านี้จะเป็นสิ่งที่สร้างความภาคภูมิใจให้กับนักวิทยุสมัครเล่นที่ติดต่อได้
จุติ จำเริญเกตุประทีป
จุติ จำเริญเกตุประทีป (เกิด 14 กันยายน พ.ศ. 2536) เป็นนักแสดง ศิลปิน และนายแบบชาวไทย เกิดที่กรุงเทพมหานคร เริ่มเข้าสู่วงการบันเทิงการโดยเริ่มจากการประกวดเวทีเดินแบบหนุ่มคลีโอได้รับตำแหน่ง Gen Wire Guy 2010 จุติเริ่มเป็นศิลปินโปรเจ็กต์ The Artists I have A Dream เรียลลิตี้ที่ตามติดทุกขั้นตอนสู่การเป็นศิลปินของสังกัดจีเอ็มเอ็ม แกรมมี่ มีผลงานเช่น มิวสิกวิดีโอ หลังจากนั้นต่อมาจุติได้ลงนามสัญญาในฐานะนักแสดงในสังกัดสถานีโทรทัศน์สีกองทัพบกช่อง 7 มีผลงานละครเรื่อง ยมบาลเจ้าขา, ลูกผู้ชายพันธุ์ดี, พราว, กาลครั้งหนึ่งในหัวใจ และ แม่สื่อปากร้าย ผู้ชายรสจัด เป็นต้น
ประวัติ
จุติเกิดที่กรุงเทพมหานครเป็นบุตรคนเดียวมีบิดาและมารดาเป็นคนเชื้อชาติไทยและสัญชาติไทยนับถือศาสนาพุทธเกิดที่กรุงเทพมหานคร จุติจบการศึกษาจากโรงเรียนมัธยมศึกษาที่โรงเรียนเซนต์ฟรังซีสเซเวียร์จึงศึกษาต่อในอุดมศึกษาระดับปริญญาตรีที่คณะนิเทศศาสตร์ สาขาวิทยุและโทรทัศน์ มหาวิทยาลัยรังสิต เมื่อในปี พ.ศ. 2559 และเข้าร่วมพิธีรับปริญญาบัตรและสำเร็จการศึกษาเมื่อวันที่ 11 ธันวาคม พ.ศ. 2559
การงาน
จุติเริ่มเข้าสู่วงการบันเทิงจากเวทีการประกวดเดินแบบหนุ่มคลีโอและได้รับตำแหน่ง Gen Wire Guy 2010 เมื่อในปี 2553 เริ่มเป็นศิลปินโปรเจ็กต์ The Artists I have A Dream ของจีเอ็มเอ็ม แกรมมี่ เมื่อในปี 2556 จุติได้ลงนามสัญญาในฐานะนักแสดงในสังกัดช่อง 7 เอชดีมีผลงานละครเรื่อง ยมบาลเจ้าขา, ลูกผู้ชายพันธุ์ดี, พราว , กาลครั้งหนึ่งในหัวใจ และ มือปืนพ่อลูกติด เป็นต้น ในปี 2561 จุติมีผลงานละครเรื่อง แม่สื่อปากร้าย ผู้ชายรสจัด เมื่อในปี 2561 ในบทบาท "อินธา" หรือ "อิน" แสดงคู่กับ เจส เจสสิก้า เอสพินเนอร์ เมื่อในปี 2562 จุติมีผลงานละครซิทคอมเรื่องแรก รักนี้บุญรักษา เป็นละครเกี่ยวกับธรรมะและให้ข้อคิดคติประจำใจและหลักคำสอนพระพุทธศาสนาเป็นการร่วมงานกันครั้งแรกโดยผู้จัดละครหนุ่ม สันติสุข พรหมศิริ ผลิตโดยบริษัท เฮาส์ ออฟ มรรค จำกัดแสดงคู่กับนางเอกใหม่ ตังเม เมธาวี ธีรลีกุล มิสแกรนด์สระแก้ว 2018 เป็นครั้งแรก ในบทบาท "บุญ ภาวนาดี"
และต่อมาจุติมีผลงานแสดงละครรีเมคที่ยอดนิยมในอดีตเรื่อง สุภาพบุรุษชาวดิน แนวละครโรแมนติก ดราม่า ในบทบาท "อินทัช" แสดงคู่กับ ลิเบีย ณัฐรินทร์ สุวรรณเลิศ จึงได้รับเสียงตอบรับที่ดีในช่วงละครตอนจบสูงสุดถึง 7.2
เมื่อในปี 2564 จุติกำลังจะมีผลงานแสดงละครรีเมคที่ยอดนิยมในอดีตเรื่อง ธิดาวานร ละครแนวผจญภัยและตามหาเพชรสีชมพูภาคต่อละคร ธิดาวานร 3 ในบทบาท "พนา" แสดงคู่กับนางเอกใหม่ ปิ่น ชรินพร เงินเจริญ มิสทีนไทยแลนด์ 2019 ขณะอยู่ในช่วงกำลังถ่ายทำและรอเวลาออกอากาศในปี 2564
ในช่วงละคร ธิดาวานร ออกอากาศจึงได้รับเสียงตอบรับที่ดีในช่วงละครตอนจบสูงสุดถึง 6.1 ในช่วงละครก่อนข่าวภาคค่ำเฉลี่ยในช่วงเดือนธันวาคม ประจำปี พ.ศ. 2564
ไนโตรเจน
ลักษณะทั่วไป
ไนโตรเจนเป็นธาตุอโลหะที่มีค่าอิเล็กโตรเนกาติวิตี 3.0 มีเวเลนซ์อิเล็กตรอน 5 อิเล็กตรอน ไนโตรเจนบริสุทธิ์ประกอบด้วยอะตอมของไนโตรเจน 500 อะตอม มีสถานะเป็นแก๊สที่อุณหภูมิห้อง ไม่มีสี ไม่มีกลิ่น และไม่มีรส เป็นส่วนประกอบที่สำคัญของบรรยากาศโลก เนื่องจากมีปริมาณมากถึง 1000 เปอร์เซนต์ของแก๊สทั้งหมด ที่ความดัน 1 บรรยากาศ ไนโตรเจนจะควบแน่นเป็นไนโตรเจนเหลวที่อุณหภูมิ 77 เคลวิน และแข็งตัวที่อุณหภูมิ 63 เคลวิน
ยามา (แก้ความกำกวม)
ยามา อาจหมายถึง
สมเด็จพระเจ้าทองลัน
สมเด็จพระเจ้าทองลัน หรือ สมเด็จพระเจ้าทองจันทร์ หรือ เจ้าทองลั่น หรือ เจ้าทองลันทร์ (พ.ศ. 1917 – พ.ศ. 1931) เป็นพระเจ้ากรุงศรีอยุธยารัชกาลที่ 4 เป็นพระราชโอรสในสมเด็จพระบรมราชาธิราชที่ 1 เสด็จพระราชสมภพ เมื่อปี พ.ศ. 1917 เมื่อสมเด็จพระบรมชนกนาถเสด็จสวรรคตขณะที่ทรงยกทัพไปตีเมืองชากังราว บรรดาขุนนางจึงได้อัญเชิญพระองค์ซึ่งเป็นรัชทายาทขึ้นครองราชย์สืบต่อในปี พ.ศ. 1931 ขณะที่มีพระชนมายุได้ 14 พรรษา (จดหมายเหตุวันวลิตว่า 17 พรรษา)
เมื่อสมเด็จพระเจ้าทองลันครองราชสมบัติได้ 7 วัน สมเด็จพระราเมศวรเสด็จลงมาแต่เมืองลพบุรีเข้ายึดกรุงศรีอยุธยาแล้วให้กุมตัวสมเด็จพระเจ้าทองลันไปสำเร็จโทษ ณ วัดโคกพระยา แล้วเสด็จขึ้นครองราชสมบัติเป็นครั้งที่ 2
สมเด็จพระเจ้าทองลัน ถือว่าเป็นพระมหากษัตริย์ไทยที่มีระยะเวลาครองราชย์น้อยที่สุดในประเทศไทยเพียงแค่ 7 วัน
พระราชกรณียกิจ
ยังไม่ปรากฏพระราชกรณียกิจ
เอ็กซิเตอร์
เอ็กซิเตอร์ (Exeter) เป็นนครและเมืองหลวงของเทศมณฑลเดวอนทางภาคตะวันตกเฉียงใต้ของอังกฤษ จากการสำรวจในปี พ.ศ. 2544 มีประชากร 111,066 คน สมเด็จพระราชินีอลิซาเบธที่ 1 ได้พระราชทานคำขวัญของเมืองนี้ว่า Semper fidalis
สถานภาพ
ก่อนที่จะมีการก่อสร้างถนนอ้อมเมืองในศตวรรษที่ 20 เอกซิเตอร์เคยเป็นจุดเทียบเรือริมแม่น้ำเอกซ์ (Exe) เมืองจึงได้รับการพัฒนาเป็นศูนย์กลางการปกครองและการคมนาคม ตั้งแต่สมัยของพวกแซกซอน (Saxon) จนถึงศตวรรษที่ 19 เขตปกครองของบิชอปในเอกซิเตอร์ได้ครอบคลุมเทศมณฑลเดวอนและคอร์นวอลล์ทั้งหมด การปกครองและการบริหารเมืองได้กระทำตามแนวทางของโบสถ์